โม ซิซแลค

มอร์ริส "โม" ซิซแลค (; ) เป็นตัวละครในการ์ตูนแอนิเมชันซีรีส์บนโทรทัศน์เรื่อง เดอะซิมป์สันส์ พากย์เสียงโดย Hank Azaria และปรากฏตัวครั้งแรกในตอนปฐมทัศน์ของซีรีส์ ตอน "Simpsons Roasting on an Open Fire" โมเป็นเจ้าของและบาร์เทนเดอร์ที่โมส์ทาเวิร์น (Moe's Tavern หรือชื่อไทย "ร้านโมชวนเมา"อ้างจากการแปลภาคภาษาไทยใน The Simpsons: Tapped Out) บาร์ในสปริงฟีลด์ ที่โฮเมอร์ ซิมป์สัน, บาร์นีย์ กัมเบิล, เลนนี ลีโอนาร์ด, คาร์ล คาร์ลสัน และอีกหลายตัวละครมักไปดื่มเป็นประจำ

โมเป็นคนที่โดดเดี่ยว หงุดหงิด และอนาถ รวมถึงยังโมโหร้ายออกไปทางรุนแรง และยังเป็นคนอับโชค โมยังเคยพยายามฆ่าตัวตายหลายครั้ง ส่วนมุกตลกที่ยังคงมีอยู่เรื่อย ๆ ตลอดซีรีส์นั้นคือบาร์ต ซิมป์สัน ชอบโทรปั่นป่วน (prank call) โม, การที่โมประกอบกิจกรรมและธุรกิจที่ผิดกฎหมายที่บาร์ของเขา และชาติพันธุ์ที่กำกวมของเขา

แม็ท เกรนิง ผู้สร้างเดอะซิมป์สันส์ สร้างโมขึ้นโดยเลียนจาก Louis "Red" Deutsch ผู้โด่งดังจากการที่ถูกโทรแกล้งหลายครั้งจากผู้อยู่อาศัยในเมืองเจอร์ซีซิตี (นิวเจอร์ซี) ซึ่ง Tube Bar prank calls เหล่านี้ที่เป็นแรงบันดาลใจให้บาร์ต ซิมป์สันมักโทรแกล้งโมอยู่บ่อย ๆ รวมทั้งอารมณ์โกรธและด่าทอกลับหลังรู้ตัวว่าโดนแกล้งของโมนั้นก็ได้มาจาก Deutsch เช่นกัน นามสกุล "ซิซแลค" (Szyslak) นั้นเปิดเผยครั้งแรกในตอน "Who Shot Mr. Burns? (Part One)" นักเขียนเรื่องซิมป์สันส์สองคนคือ Bill Oakley กับ Josh Weinstein เจอชื่อนี้ในสมุดโทรศัพท์และตั้งเป็นนามสกุลให้กับโม เพื่อที่ชื่อย่อของโมจะได้เป็น M.S. ซึ่งทำให้เขากลายเป็นผู้ต้องสงสัยยิงมิสเตอร์เบิรนส์ในตอนดังกล่าวOakley, Bill (2005). Commentary for "Who Shot Mr. Burns? (Part One)", in The Simpsons: The Complete Seventh Season [DVD]. 20th Century Fox. ลักษณะของโมนั้นออกแบบโดย Dan Haskett โดยให้ใบหน้าของโมได้เค้าโครงมาจากหน้าของกอริลลาSilverman, David (2001). Commentary for "Bart the General", in The Simpsons: The Complete First Season [DVD]. 20th Century Fox.Reiss, Mike (2004). Commentary for "Homer's Barbershop Quartet", in The Simpsons: The Complete Fifth Season [DVD]. 20th Century Fox.

 อ้างอิง 

หมวดหมู่:ตัวละครในเดอะซิมป์สันส์
หมวดหมู่:ตัวละครชายในการ์ตูนทีวีแอนิเมชัน
หมวดหมู่:ตัวละครชาวดัตช์
หมวดหมู่:ตัวละครชาวโปแลนด์
หมวดหมู่:ตัวละครในบันเทิงคดีที่อิงจากบุคคลจริง
หมวดหมู่:ตัวละครในบันเทิงคดีที่มีความถนัดมือซ้าย
หมวดหมู่:ตัวละครที่พยายามฆ่าตัวตาย
หมวดหมู่:ตัวละครที่ได้มาเป็นพลเมืองอเมริกัน
หมวดหมู่:ตัวละครในบันเทิงคดีที่อิงจากบุคคลจริง
หมวดหมู่:ตัวละครที่เป็นนักธุรกิจ
หมวดหมู่:ตัวละครที่เป็นบาร์เทนเดอร์